Citroën C4

Citroën C4 je automobil nižšej strednej triedy, ktorý vyrába francúzska automobilka Citroën od roku 2004 do roku 2010. Je to nasledovník modelu Citroën Xsara. V roku 2008 prešiel model faceliftom exteriéru, interiéru a drobnými technickými vylepšeniami. V roku 2010 ho nahradila druhá generácia Citroën C4 II. označovaná ako C4 B7 s platformou zhodnou s modelom DS4.

C4 I. 
V roku 2004 bol popri modele Citroën Xsara uvedený nový model s názvom C4. Citroën tento názov používal už v minulosti pre 4-valec Citroën C4 z rokov 1928 až 1934 preto boli staré modely premenované na AC4. Model bol v štýle značky netradičný. Miesto konvenčných prístrojov boli použité 2 LCD displeje, hlavný displej je umiestnený v strede pod čelným sklom a zobrazujúce rýchlosť a palubný počítač, bol to inovatívny krok a plus k pasívnej bezpečnosti, oči totiž nemusia preostrovať na blízko umiestnené prístroje a kontrola údajov je tak rýchlejšia, druhý nad volantom umiestnený displej zobrazuje otáčky motora.

Citroën C4 predstavil po prvýkrát robotizovanú elektronicky riadenú bezspojkovú prevodovku. Táto technológia znižuje spotrebu o 3 až 5%. A zrýchlila radenie na milisekundy.

Verzie 
Popri modeli C4 boli na jeho platforme vytvorené modely technicky vychádzajúce z modelu C4 ale spadajúce do triedy MPV. Boli nimi Citroën C4 Picasso, a vo zväčšenej verzii C4 Grand Picasso. Pre export do Číny existovala verzia C4 Sedan nazývaná C-Triomphe, ktorá sa neskôr usadila aj na európskom trhu pod názvom C4 Sedan. Podľa vzoru modelu Xsara a úspešnom kupé, vznikla aj C4 Coupé. Tá sa stala základom pre súťažnú verziu C4 WRC.

Motorizácie C4 I. 
C4 využíva HDi II. generácie, niektoré modeli boli s filtrom pevných častíc FAP. Dosahovali tak normu Euro IV a neskôr normu Euro V.
Zážihové motory sa vyznačovali plynulým priebehom krútiaceho momentu, 90% z maximálneho momentu bolo k dispozícií už od otáčok 1800 – 2000 za minútu. Motor HPi využíval podobne ako HDi vysokotlaké priame vstrekovanie, jeho nevýhodou bola citlivosť na kvalitu paliva.

C4 I. (2004 – 2008) 

 Spotreba uvádzaná podľa výrobcu v kombinovanom cykle
 Motory 1.6 HDi 110 a 2.0 HDi 138, majú funkciu overboost. Táto funkcia zabezpečuje zvýšenie krútiaceho momentu v prípade potreby počas prvých troch rýchlostných stupňov. Zvyšuje tak krútiaci moment o približne 20Nm počas akcelerácie.

C4 I. Facelift (2008 – 2010) 

Ponuka motorizácii bola preriedená a modernizovaná, pribudli motory VTi – variabilné časovanie a preplňované THP – Torque High Performance zo spolupráce s automobilkou BMW.

- Pre brazílsky trh sa C4 vyrába aj vo verzií Bioflex. Motor dokáže jazdiť aj na bioetanol.

Bezpečnosť 
Bezpečnostné prvky – ABS, ASR, ESP, BAS, hliníková náraz pohlcujúca kapota, výstuže prahov a dverí.

Euro NCAP
 C4 I.2004 
Ochrana dospelých: 
Ochrana detí:
Ochrana chodcov: (z 4 možných)

C-Triomphe a C-Quatre

V roku 2003 bola navrhnutá verzia C4 sedan pre Čínsky trh. 18. februára 2006 sa prezentovala na autosalóne v Shenzhene. Model tak nahradzoval čínske modely ZX Fukang notchback a (ZX) Elysée. Počas 14 ročného kooperácie Citroën dodal a vyrobil pre čínsky trh približne 3 200 000 automobilov. C-Triomphe sa dostal na európsky trh v roku 2007 ako C4 Sedan. V roku 2009 bola čínska verzia faceliftovaná a názov sa zmenil na C-Quatre. C4 sedan sa stal najpredávanejším modelom v Číne a tak v roku 2012 bola verzia C-Quatre znova faceliftovaná.

Šport 
Po úspechoch modelov Xantia Turbo a Xsara WRC (majster sveta WRC 2004, 2005, 2006), sa stala súťažnou verziou C4 WRC. Karoséria vychádzala z modelu C4 Coupé. Sebastien Loeb s ňou zvíťazil a získal titul majstra sveta v rokoch 2007, 2008, 2009, 2010. V sezóne 2011 bola C4 nahradená novým modelom Citroën DS3 WRC. Ktorý vo víťazstvách pokračoval v sezóne 2011 aj 2012. Citroën tak získal deviaty pohár konštruktérov.

Koniec výroby 
V januári 2010 bolo ohlásené, že kupé verzia sa už nebude vyrábať a nahradí ju nový Citroën DS4.

Galéria

Citroën C4 II. (2010 - 2018) 

Citroën C4 II. bol predstavený v júni 2010. Na slovenský trh sa automobil dostal začiatkom roka 2011. Vyrába sa ako 5-dverový hatchback alebo ako sedan s označením C4L (Lounge). C4 II. zdieľa platformu s prémiovým modelom značky Citroën DS4 a MPV verziou C4 Picasso. Počas 2 rokov produkcie bolo vyrobených približne 286 000 kusov.

Stupne výbavy 
 Attraction – najnižšia výbava obsahuje MP3 prehrávač a priestorový zvuk
 Seduction – navyše ESP, ASR, hmlové svetlomety, connect box
 LS Best Collection – navyše Pack City a pack Auto
 Exclusive – navyše dymové zadné bočné a zadné okno, Pack City – obsahuje meranie vzdialenosti pre parkovanie a parkovacie senzory vpredu, vzadu.

V sérií má C4 veľa zaujímavých funkcií, napríklad možnosť meniť farbu podsvietenia prístrojov. V príplatkovej verzii je možná presklenná panoramatická strecha alebo zásuvka na 230V.

Prevodovky 
 BVM5 – 5st. manuálna prevodovka, pre modely VTi 95, VTi 120 a HDi 90 FAP
 BVM6 – 6st. manuálna prevodovka, pre modely HDi 110 FAP a HDi 150 FAP 
 BMP6 – 6st. robotizovaná prevodovka, pre modely THP 155 a E-HDi 110 Airdream
 BVA4 – 4st. automatická prevodovka, pre model VTi 120

Motorizácie 
Motorizácie HDi 110 a E-HDi 110 boli modernizované v roku 2012 na HDi 115 a E-HDi 115 Airdream.
Motorizácie E-HDi sú vybavené technológiou Stop&Start a robotizovanou bezspojkovou prevodovkou. 
Stop&start vypína motor pri zošliapnutí brzdového pedálu. Pri uvoľnení pedálu sa motor automaticky naštartuje. Táto technológia pomáha znižovať spotrebu a emisie hlavne v mestskom okruhu a pri využívaní dojazdu (zotrvačnosti) vozidla.
 Robotizovaná prevodovka BMP
Robotizovaná prevodovka spája komfort automatickej s rýchlosťou preraďovania a nižšou spotrebou manuálnej. V podstate ide o manuálnu prevodovku, ktorá nie je ovládaná priamo vodičom cez mechanickú páku, ale pomocou servomotorov a riadiacej elektronickej jednotky.
Ovláda sa pritiahnutím alebo odtlačením páky pod volantom. Je možné si zvoliť aj automatický režim.

Všetky motorizácie HDi sú vybavené filtrom pevných častíc FAP.

Galéria

Tretia generácia (2020) 

Citroën C4 tretej generácie bol predstavený 16. júna 2020 a jeho tvar sa podobá SUV-coupé. Interiér prešiel výraznou modernizáciou, pretože sa tu nachádza viac luxusnejších materiálov a väčšia, širšia dotyková obrazovka. Nové modely C4 a ë-C4 sú postavené na platforme CMP.

Verzie ICE 
V čase uvedenia na trh uviedol Citroën päť možností spaľovacieho motora (ICE):

Benzín 
Šesťstupňový manuálny motor 1.2L PureTech 100 S&S alebo osemstupňový automat
1.2L PureTech 130 S&S šesťstupňový manuál alebo osemstupňový automat
1.2L PureTech 155 S&S osemstupňový automat (iba pre trim Shine)

Diesel 
1,5 l BlueHDi 110 S&S šesťstupňový manuál
1,5 L BlueHDi 130 S&S osemstupňový automat

Elektrická verzia 
Verzia s elektrickým pohonom s názvom ë-c4 obsahuje elektrický motor s výkonom 100 kW (134 k) a batériu s výkonom 50 kWh, ktoré sú pri teste WLTP schopné dojazdu 350 km.

Ostatné verzie

C4 Aircross (20122017) 
Citroën C4 Aircross je kompaktné SUV založené na Mitsubishi ASX a Peugeote 4008. Bolo predstavené na autosalóne v Ženeve 2012. K dispozícii je tiež verzia Aircross s pohonom všetkých kolies.

C4 Cactus (20142020) 
Citroën C4 Cactus je kompaktné SUV vyrobené francúzskou automobilkou Citroën od jari 2014 vo fabrike Villaverde v španielskom Madride. Predaj sa začal vo Francúzsku v júni 2014. Aj keď je pod značkou C4 Cactus, je založený na menšej platforme PF1, ktorá je základom. Citroën C3 a DS 3. V roku 2018 prešiel faceliftom ktorý ľudí moc neohúril a začali klesať predaje. Nasleduje nástupca modelu Citroën C4 do roku 2020, ktorý upustil od prípony „Cactus“.

Iné projekty

Zdroj 

C4
Automobily nižšej strednej triedy
WRC